Bratislava 18. augusta 2016 (HSP/Foto:TASR-Martin Baumann)
Líder strany Sloboda a Solidarita, Richard Sulík reagoval na sociálnej sieti na článok s názvom: Islam patrí do Nemecka, tvrdí Merkelová. Tento článok publikoval portál Aktuality.sk.
Sulík pridal na svoju osobnú stránku na Facebooku tento článok, a k nemu dlhší komentár.
Podla Sulíka, Islam nie je vôbec "kompatibilný s našou kultúrou", pretože robí rozdiely medzi ľuďmi.
Vo svojom príspevku svoje tvrdenie obhajuje viacerými argumentmi, napríklad aj tým, že ,,(ISLAM) vníma ženy inak ako mužov, pre moslimov má iné pravidlá ako pre kafírov (neveriacich, resp. nemoslimov)".
Ďalej pripomína že Mohamed šíril náboženstvo trošku inak ako Ježíš, a to mečom. ,,Mohamed šíril svoje náboženstvo mečom (v Mekke to skúšal slovom, ale to mu moc nešlo, za 13 rokov získal iba niekoľko stoviek nasledovníkov). V Medine, kam odišiel, lebo ho z Mekky vyhnali, doplnil do koránu džihád – svätú vojnu. Na financovanie džihádu prepadával karavány."
V závere svojho príspevku spomína aj Merkelovú, tej pripomína: ,,Islam s našou kultúrou skutočne zlučiteľný nie je," a následne sa zastáva moslimov. Myslí si, že tí sú zlúčiteľní s našou kultúrou, pretože ju dokážu akceptovať a podľa nej žiť.
Samuel Poništ